‘છીંડે ચડ્યો તે ચોર’ ઉક્તિ પ્રમાણે જેટલાં નામ પ્રકાશિત થયા તે બધા જ કદાચ મની લોન્ડરીંગ, ટેક્ષ ચોરી વગેરેમાં સંડોવાયા ન હોય તેવું માનીએ તો પણ બધા જ પ્રકાશિત નામો કરોડાધીપતીઓના જ છે. ભારતનાં કાયદાઓ અંતર્ગત, ટેક્ષ ભર્યા પછી, વધતા નાણાંમાંથી વ્યાપાર/અસ્ક્યામતો (જરૂરી) ખરીદવા તેમણે કોઈની સહાય લીધી હોય તે અલગ બાબત છે, પરંતુ ભારતમાં વ્યાપાર, ધંધા, સેવાઓ વગેરેની તકો જોતાં તેમણે બહાર નાણાં લઈ જવા તે જ આઘાત/આશ્ર્ચર્યજનક છે. કોઈ માલદાર પોતાના નાણાં બિનઉપયોગી ફસાયેલાં રહે તેવું ન ઇચ્છતો હોવાથી, અહીંથી કાયદાનો દ્રોહ કરીને વિદેશ ગયેલ નાણાં એ દેશદ્રોહથી ઓછું ન લેખાય. અને વ્યક્તિઓ/કોર્પોરેટ્સ છે ગણ્યા-ગાંઠ્યા, ૧૨૫ કરોડમાં ૧૨૫૦૦ યે નહીં, અને તે આપણા કાયદાઓને ગાંઠતા નથી. શું આ નાણાં રૂ. ૯.૩૫ લાખ કરોડના NPAથી પણ વધારે હશે જ ? NPAની અસ્ક્યામતો વેચવા જાય તો અનેક ક્ધસીડરનેશન્સ વાગોળતાં ૪૦%થી વધુ પૈસા મળતા નથી. વિજય માલ્યાનાં માત્ર ૭૦૦૦ કરોડ નહી, બીજા અંદાજિત રૂ. ૧૦,૦૦૦ કરોડ જે USL દ્વારા માફ કરાયા છે તેમાં પણ મની લોન્ડરિંગ બહાર આવ્યું છે.